	VEDTÆGTER

	for
	[bookmark: Text17][SELSKABETS NAVN]

	
	CVR-nr. [ * ]



[Dette er et juridisk paradigmedokument udarbejdet af Kromann Reumert. Paradigmet indgår som en del af et større vejledningskompleks til brug for kommuners stiftelse af aktieselskaber, der skal drive lokalplejehjem i overensstemmelse med lov om lokalplejehjem. Der henvises derfor i det følgende løbende til øvrige relevante vejledninger. Paradigmet indeholder desuden juridiske begreber, lovhenvisninger mv. og kræver konkret stillingtagen og tilpasning, og det anbefales derfor, at der søges juridisk rådgivning i forbindelse med tilpasningen.]

[Husk at slette alle vejledende kommentarer.]

[Et kommunalt ejet aktieselskab, som skal drive lokalplejehjem, er omfattet af selskabslovens ("SL") regler (med undtagelse af SL § 140), jf. § 3, stk. 1 og 2, i lov om lokalplejehjem. Dette indebærer, at vedtægterne som minimum skal indeholde de krav, der følger af SL § 28, ligesom alle vedtægternes bestemmelser i øvrigt skal have "vedtægtsmæssig relevans" efter Erhvervsstyrelsens praksis.]

[Såfremt selskabet ejes af flere kommuner i forening, følger den nærmere regulering af det fælles ejerskab til selskabet af ejeraftalen, idet der henvises til paradigme nr. 4.]


Vedtægter
NAVN
Selskabets navn er [selskabets navn] A/S. [Hvis selskabet skal have binavne, skal det ligeledes oplyses her.]
FORMÅL
Selskabets formål er at drive lokalplejehjem og hermed forbundet virksomhed. [Tilpasses eventuelt selskabets konkrete formål.] 
SELSKABETS KAPITAL
[bookmark: Text81]Selskabets kapital udgør DKK [beløb] [Minimum DKK 400.000, jf. SL § 4, stk. 2.] fordelt på aktier af DKK [ 1 ]  [Stykstørrelsen på aktierne er valgfri, men vi anbefaler, ved en ejerstruktur med flere ejere, at stykstørrelsen "passer" til antallet af ejere, således at stykstørrelsen holdes lav (eksempelvis DKK 1 som foreslået), idet det giver den største fleksibilitet ift. sammensætning af ejerstrukturen. I forbindelse med fastlæggelsen af selskabskapitalen er det værd at have for øje (i) at aktionæren/erne i et aktieselskab hæfter med den kapital, de(n) har indskudt i selskabet, og (ii) at selskabskapitalen er bundet kapital i selskabet, dvs. kapitalen eksempelvis ikke kan udloddes som udbytte.]
Ved kontant forhøjelse af selskabskapitalen skal aktionær[en/erne] have ret til forholdsmæssig tegning af de nye aktier, medmindre generalforsamlingen beslutter at fravige fortegningsretten. [I henhold til selskabslovens § 162 har alle aktionærer som udgangspunkt fortegningsret til nye aktier i selskabet i tilfælde af en kontant kapitalforhøjelse, dvs. en ret til at tegne en forholdsmæssig andel (ift. ejerandel i selskabet) af de nye aktier, der udstedes i forbindelse med kapitalforhøjelsen. Forhøjes selskabskapitalen fra nominelt DKK 100.000 med DKK 100.000 til DKK 200.000, har en aktionær, der ejer 20 % af selskabet, ret til at tegne DKK 20.000 af de nyudstedte DKK 100.000 aktier.]
[Aktionærerne kan ikke overdrage en eventuel fortegningsret ved kapitalforhøjelser til tredjemand uden generalforsamlingens skriftlige forudgående samtykke, jf. selskabslovens § 162, stk. 1, 2. pkt. Den, som har anmodet om samtykke, skal senest 6 uger efter anmodningens modtagelse underrettes om selskabets stillingtagen til anmodningen, idet samtykke ellers anses for givet.] [Omsættelighedsbegrænsningen er alene relevant i tilfælde af flere ejere. Bemærk i øvrigt, at overdragelse alene kan ske til en anden kommune, idet selskabet alene kan ejes af en eller flere kommuner, jf. § 3, stk. 1, i lov om lokalplejehjem.]
SELSKABETS aktier
Selskabets aktier er udstedt på navn og skal noteres på navn i selskabets ejerbog. Selskabet udsteder på forlangende bevis for indførelse i ejerbogen. [For nærmere vejledning om selskabets ejerbog henvises til paradigme nr. 3.]
Aktierne er ikke-omsætningspapirer. [Det er et selskabsretligt krav, at det fremgår, at aktierne ikke er omsætningspapirer, og dermed at gældsbrevslovens § 14 ikke finder anvendelse.]
Selskabet udsteder ikke ejerbeviser. [Dette indebærer, at der ikke udstedes et fysisk bevis på ejerskabet til en aktie.]
[Enhver overgang af aktier kræver generalforsamlingens skriftlige forudgående samtykke. Den, som har anmodet om samtykke, skal senest 6 uger efter anmodningens modtagelse underrettes om selskabets stillingtagen til anmodningen, idet samtykke ellers anses for givet.] [Omsættelighedsbegrænsningen er alene relevant i tilfælde af flere ejere. Ejeraftalen vil typisk indeholde den nærmere regulering af muligheden for at overdrage aktierne i selskabet. Vedtægterne og/eller Ejeraftalen kan også indeholde andre omsættelighedsbegrænsninger, herunder bestemmelser om forkøbsret, jf. SL § 67, hvorefter den eller de øvrige kommunale ejere skal sikres mulighed for at købe aktier i selskabet, inden de sælges til en anden kommune. For nærmere vejledning om omsættelighedsbegrænsninger og overdragelighed i tilfælde af flere ejere henvises til paradigme nr. 4.]
Selskabets aktier kan alene ejes af en eller flere kommuner. [Dette er påkrævet i henhold til § 3, stk. 1, i lov om lokalplejehjem.]
Ejerbogen føres af selskabet på selskabets hjemsted.
GENERALFORSAMLINGEN, KOMPETENCE, STED OG INDKALDELSE
[Generalforsamlingen er selskabets øverste organ. Aktionærens(/rernes) ret til at træffe beslutninger i selskabet udøves på generalforsamlingen. Her vælges medlemmerne til selskabets bestyrelse, og der stemmes om væsentlige anliggender for selskabet, herunder godkendelse af selskabets årsrapport.]
[Selskabsloven indeholder bestemmelser om måden, hvorpå generalforsamlingen kan afholdes. Beslutninger på generalforsamlingen kan dog konkret træffes under fravigelse af lovens og vedtægternes form- og fristkrav, f.eks. ved en "skrivebordsgeneralforsamling", som indebærer en mere simpel proces, hvor generalforsamlingen gennemføres ved skriftlig behandling, hvis samtlige aktionærer - hvis flere - er enige herom. Alle beslutninger skal indføres i selskabets generalforsamlingsprotokollat. En sådan "skrivebordsgeneralforsamling" "afholdes" typisk på egen hånd af en advokat, der fungerer som dirigent og protokollerer de trufne beslutninger, efter at samtlige aktionærer har bemyndiget advokaten hertil, og uden at aktionærerne samtidig er til stede.]
Aktionær[en/erne]s beslutningskompetence udøves på generalforsamlingen. 
Generalforsamlingen har den højeste myndighed i alle selskabets anliggender, inden for de i lovgivningen og disse vedtægter fastsatte grænser.
Selskabets generalforsamlinger skal afholdes på selskabets hjemsted.
Den ordinære generalforsamling skal afholdes hvert år i så god tid, at den godkendte årsrapport kan modtages i Erhvervsstyrelsen inden udløbet af fristen i årsregnskabsloven. [Fristen for indsendelse af årsrapporten er 6 måneder efter regnskabsårets udløb. Hvis selskabet har kalenderåret som regnskabsår, skal årsrapporten således indleveres senest 30. juni.]
Ekstraordinær generalforsamling skal afholdes, når bestyrelsen eller den generalforsamlingsvalgte revisor har forlangt det. [Ekstraordinær generalforsamling til behandling af et bestemt angivet emne skal endvidere indkaldes senest 2 uger efter, at aktionærer, der ejer mindst 5 % af selskabskapitalen, skriftligt har forlangt det.] [Der er mulighed for i vedtægterne at tillægge denne ret til aktionærer, der ejer mindre end 5 %, jf. SL § 89.]
Generalforsamlinger indkaldes af bestyrelsen senest 2 uger og tidligst 4 uger før generalforsamlingen ved almindeligt brev eller e-mail. [Bestyrelsen indkalder til generalforsamlingen. Indkaldelse skal ske skriftligt til alle aktionærer. De nærmere regler herom følger af SL §§ 93-98.]
Selskabets generalforsamlinger er ikke åbne for offentligheden[, medmindre bestyrelsen i det enkelte tilfælde giver tilladelse hertil]. 
GENERALFORSAMLINGEN, DAGSORDEN
På den ordinære generalforsamling skal dagsordenen være følgende: [Følgende standarddagsorden kan tilpasses, men bør som minimum indeholde pkt. 1-6 nedenfor.]
[bookmark: _Ref215584638]Bestyrelsens beretning om selskabets virksomhed i det forløbne regnskabsår
Godkendelse af årsrapporten og budget
Anvendelse af overskud eller dækning af underskud i henhold til den godkendte årsrapport
Valg af bestyrelsesmedlemmer
Valg af revisor(er)
[bookmark: OpenAt][bookmark: _Ref215584652]Eventuelle forslag fra bestyrelsen og/eller aktionær[en/erne]
GENERALFORSAMLINGEN, STEMME- OG REPRÆSENTATIONSRET
Hver aktie af DKK [ 1 ] giver én stemme. 
En aktionær har ret til selv at møde på generalforsamlingen eller ved en fuldmægtig og i begge tilfælde sammen med en rådgiver. Fuldmægtige skal fremlægge skriftlig og dateret fuldmagt.
En aktionær kan ikke brevstemme. 
GENERALFORSAMLINGEN, BESLUTNINGER OG PROTOKOL
Bestyrelsen udpeger en dirigent, der leder generalforsamlingen og sikrer, at generalforsamlingen afholdes på en forsvarlig og hensigtsmæssig måde. Dirigenten afgør alle spørgsmål vedrørende sagernes behandling og stemmeafgivning.
[bookmark: _Ref210905102][bookmark: _Ref210985089]På generalforsamlingen træffes alle beslutninger ved simpelt flertal, medmindre andet følger af selskabsloven eller af disse vedtægter. [Selskabsloven foreskriver, at visse beslutninger kræver et bestemt flertalskrav. Vedtægterne kan fastsætte højere flertalskrav for øvrige beslutninger, jf. pkt. 8.3, eksempelvis at bestemte beslutninger alene kan træffes ved enstemmighed eller 2/3-flertal. Flertalskravet og vetorettigheder skal overvejes nøje i tilfælde af flere ejere, idet det på den ene side kan sikre Parternes fælles indflydelse i Selskabet (uanset ejerfordelingen), men er kataloget af vetorettigheder for stort, kan det være uhensigtsmæssigt ift. at sikre en effektiv drift af Selskabet. Ejeraftalen skal under alle omstændigheder indeholde en model for, hvordan uenighed, der ikke kan løses af aktionærerne, skal håndteres og løses.]
[bookmark: _Ref215584503][Følgende beslutninger kan alene vedtages på en generalforsamling]: [Vedtægterne kan desuden foreskrive, at der alene kan træffes beslutning om nærmere bestemte forhold på generalforsamlingen (selvom beslutning om disse forhold ikke kræver et bestemt flertalskrav som efter pkt. 8.4). Modsat bestemmelsen nedenfor i pkt. 8.4 om enstemmighed, kan denne bestemmelse være relevant, selvom der alene er én ejer i selskabet, idet kommunen kan sikre sig kontrol ved at flytte beslutningen op på generalforsamlingsniveau.]
1. Godkendelse af budget.
2. Valg af bestyrelsesformand og evt. næstformand. [Dette følger af § 4, stk. 2, i lov om lokalplejehjem.]
3. Beslutning om indgåelse, opsigelse, ophævelse eller ændring af aftaler indgået mellem selskabet og en aktionær eller en aktionærs nærtstående. [Dette kan f.eks. være administrationsaftale mellem lokalplejehjemmet og en ejerkommune, jf. § 3 i lokalplejehjemsbekendtgørelsen, jf. § 6 i lov om lokalplejehjem.]

4. Beslutning om selskabets optagelse af lån. [I henhold til § 10 i lov om lokalplejehjem må selskabet kun optage lån med ejerens godkendelse.]
5. [beslutning]
[I henhold til selskabsloven skal følgende spørgsmål afgøres af generalforsamlingen:
· Valg af flertallet i bestyrelsen. [Det bemærkes at hele bestyrelsen skal vælges på generalforsamlingen fsva. aktieselskaber, der driver lokalplejehjem, jf. § 4, stk. 1, i lov om lokalplejehjem.]
· Valg af revisor.
· Godkendelse af årsregnskab og fordeling af overskud/udbytte eller dækning af tab.
· Anlæg af erstatningssag mod ledelsen.
· Ændring af selskabets vedtægter.
· Opløsning af selskabet.
· Fusion eller spaltning.]
[bookmark: _Ref215584530][Følgende beslutninger kan alene vedtages på en generalforsamling i tilfælde af enighed:] [Eksempler er indsat nedenfor - og er alene relevante, hvis der er flere ejere.]
1. [Ændring af selskabets vedtægter, herunder, men ikke begrænset til, selskabets formål og kapitalforhøjelse ved kontant indskud.]
2. Godkendelse af årsrapporten og budget
3. [Meddelelse af samtykke til overgang af aktier i henhold til pkt. 4.4] 
4. [Fusion, spaltning, omdannelse eller likvidation af selskabet.] [Udgangspunktet efter selskabslovens § 217, stk. 2, er, at beslutning om at træde i likvidation kræver vedtægtsmajoritet. Likvidationsprocessen følger af selskabslovens § 217-224.]
5. [Valg af bestyrelsesformand og evt. næstformand.]
6. [Indgåelse, opsigelse, ophævelse eller ændring af aftaler indgået mellem selskabet og en aktionær eller en aktionærs nærtstående.] [F.eks. administrationsaftale mellem lokalplejehjemmet og en ejerkommune, jf. § 6 i lov om lokalplejehjem.]
Enhver beslutning om at optage lån i selskabet kræver aktionær[en/erne]s forudgående godkendelse. Dette gælder, uanset om beslutningen træffes på generalforsamlingen, af bestyrelsen, af direktionen eller på anden vis. [I henhold til § 10 i lov om lokalplejehjem må selskabet kun optage lån med ejerens/ejernes godkendelse. Der henvises til vejledning nr. 9 om ekstern låneoptagelse og godkendelseskrav.] 
Over forhandlingerne på generalforsamlingen føres en protokol, der underskrives af dirigenten. Protokollen eller en bekræftet udskrift af denne skal senest 2 uger efter generalforsamlingens afholdelse være tilgængelig for aktionær[en/erne].
ELEKTRONISK KOMMUNIKATION MELLEM SELSKABET OG AKTIONÆR[en/erne]
Selskabet kan anvende elektronisk dokumentudveksling samt elektronisk post (e-mail) i kommunikation mellem selskabet og aktionær[en/erne]. Dette omfatter indkaldelse af aktionær[en/erne] til ordinær og ekstraordinær generalforsamling, herunder de fuldstændige forslag til vedtægtsændringer, tilsendelse af dagsorden, årsrapport m.v. samt øvrige generelle oplysninger fra selskabet til aktionær[en/erne]. Selskabet kan altid benytte almindelig brevpost som alternativ til elektronisk kommunikation. Det er aktionær[en/erne]s ansvar at sikre, at selskabet er i besiddelse af korrekt elektronisk kontaktoplysning. Aktionær[en/erne] kan få oplysninger om kravene til de anvendte systemer og om fremgangsmåden ved elektronisk kommunikation ved henvendelse til selskabet.
BESTYRELSE
[Bestyrelsen skal varetage den overordnede og strategiske ledelse og føre tilsyn med direktionen, der varetager den daglige ledelse. Desuden skal bestyrelsen sikre en forsvarlig organisation af selskabets virksomhed. Bestyrelsens arbejde, herunder beføjelser og procedurer, er omfattet af selskabsloven, herunder navnlig SL § 115.]
[Bestyrelsens (og direktionens) ansvar følger af selskabsloven § 361, hvorefter ledelsesmedlemmer, der under deres hverv forsætligt eller uagtsomt tilføjer selskabet, aktionærer eller tredjemand skade, er erstatningsansvarlige over for den skadelidte. Ledelsesansvaret er personligt, og ledelsesmedlemmet hæfter ubegrænset. For at kunne tiltrække de rette kompetencer til en professionel bestyrelse, kan selskabet derfor med fordel tegne en ledelsesansvarsforsikring (et professionelt bestyrelsesmedlem vil sædvanligvis stille krav om, at selskabet i bestyrelseskontrakten forpligter sig til at tegne og opretholde en sædvanlig ledelsesansvarsforsikring).]

[Erhvervsstyrelsen har udtalt, at selskaber skal bruge selskabslovens terminologi i selskabsretlige dokumenter, herunder stiftelsesdokument og vedtægter. Loven giver derfor ikke på nuværende tidspunkt mulighed for at anvende kønsneutrale betegnelser som "forperson" og "næstforperson". Af den grund benytter vi selskabslovens terminologi ("formand" og "næstformand") i vores paradigmer.]
Selskabet ledes af en bestyrelse på 4-5 medlemmer, hvoraf 4 medlemmer er valgt af generalforsamlingen for tiden indtil næste ordinære generalforsamling, mens 1 medlem vælges af (og blandt) selskabets medarbejdere, såfremt medarbejderne ønsker en medarbejderrepræsentant i bestyrelsen. [Bestyrelsen skal i henhold til § 2, stk. 1-3, i lokalplejehjemsbekendtgørelsen, jf. § 4 i lov om lokalplejehjem, bestå af 4-5 medlemmer, hvoraf 4 medlemmer vælges på generalforsamlingen, mens 1 medlem af medarbejderne på lokalplejehjemmet, såfremt de ønsker en medarbejderrepræsentant i bestyrelsen. Har selskabet flere ejere, fastlægges den nærmere proces for valg af bestyrelsesmedlemmer i ejeraftalen.]
Bestyrelsen skal bestå af:
1) 1 medlem, der repræsenterer [den/de] kommunale [ejer/ejere]
2) 3 medlemmer fra lokalområdet eller det lokale erhvervsliv
3) 1 medlem vælges blandt medarbejderne, såfremt de ønsker en medarbejderrepræsentant i bestyrelsen
[Bestyrelsen skal i henhold til § 2, stk. 1-3, i lokalplejehjemsbekendtgørelsen bestå af 4-5 medlemmer, der sammensættes således: 1 medlem repræsenterer den kommunale ejer (uanset antallet af ejere), 3 medlemmer fra lokalområdet eller det lokale erhvervsliv, og 1 medlem vælges blandt medarbejderne på lokalplejehjemmet, såfremt de ønsker en medarbejderrepræsentant i bestyrelsen. For nærmere vejledning om bestyrelsens sammensætning og vederlag henvises til vejledning nr. 4.]
Generalforsamlingen vælger en formand og eventuelt en næstformand. Direktøren må ikke vælges til formand eller næstformand. Repræsentanten for [den/de] kommunale [ejer/ejere] kan ikke vælges som formand eller næstformand. [Første punktum følger af § 4, stk. 2, i lov om lokalplejehjem. Tredje punktum følger af § 2, stk. 4, i lokalplejehjemsbekendtgørelsen.]
Bestyrelsen er beslutningsdygtig, når mindst halvdelen af samtlige bestyrelsesmedlemmer er til stede. [Bestemmelsens indhold skal overvejes nøje. Der kan eventuelt stilles supplerende krav om, at repræsentanten for den/de kommunale ejer(e) er til stede, for at bestyrelsen er beslutningsdygtig.]
Bestyrelsen træffer som udgangspunkt beslutninger ved simpelt flertal. [Det er muligt i vedtægterne at foreskrive, at visse beslutninger alene kan træffes ved enstemmighed, 2/3-flertal, med tiltrædelse fra bestyrelsesmedlemmet, der repræsenterer den/de kommunale ejer(e), eller lignende. Flertalskravet skal overvejes nøje i tilfælde af flere ejere, idet flertalskravet på den ene side sikrer, at der er enighed om de væsentligste beslutninger i Selskabet, men på den anden side ligeledes kan det hindre en effektiv beslutningsproces i Bestyrelsen. Det er således en afvejning af hensynet til fælles kontrol contra hensynet til en hensigtsmæssig drift. Ejeraftalen skal under alle omstændigheder indeholde en model for, hvordan uenighed, der ikke kan løses af aktionærerne, skal håndteres. Bemærk, at der i vedtægterne ikke kan indarbejdes en bestemmelse om, at visse beslutninger vedrørende selskabet skal stadfæstes af kommunalbestyrelsen med kvalificeret flertal, f.eks. 2/3-flertal. Baggrunden er, at det af kommunestyrelseslovens § 11, stk. 3, følger, at kommunalbestyrelsen træffer beslutning ved simpelt flertal - og en sådan vedtægtsbestemmelse vil derfor være i strid med kommunestyrelseslovens § 11, stk. 3.]
[bookmark: _Ref74660228][bookmark: _Ref49802080][Følgende beslutninger kan alene vedtages på et bestyrelsesmøde i tilfælde af enighed i bestyrelsen: [Eksempler er indsat nedenfor.]
1. [Pantsætning af selskabets aktiver og/eller afgivelse af kautions- og garantierklæringer eller lignende med undtagelse af erklæringer afgivet som led i selskabets ordinære drift.]
1. [Ændring af selskabets regnskabsprincipper og/eller -praksis (med undtagelse af ændringer, der er en direkte følge af ændret lovgivning og/eller ændring i almindeligt anerkendt regnskabspraksis).]] 
[bookmark: _Ref74659519]Følgende beslutninger kan alene vedtages på et bestyrelsesmøde i tilfælde af bestyrelsesmedlemmet, der repræsenterer [den/de] kommunale [ejer/ejere] tiltræder beslutningen: [Det anbefales, at nedenstående beslutninger kræver tiltrædelse fra kommunens repræsentant i bestyrelsen for at sikre kommunen større indflydelse i selskabet. Yderligere beslutninger kan indsættes.]
1. [bookmark: _Ref94262684][bookmark: _Hlk525026727][Ansættelse og afskedigelse af direktionen, herunder fastlæggelse og godkendelse af vilkårene for direktionens ansættelse, ansættelsesophør, samt ændringer i direktionens ansættelsesforhold.]
1. [Ændring af forretningsordenen for selskabets bestyrelse.]
1. [Ændring af bestyrelsens instruks til direktionen.]
Bestyrelsen skal vedtage en forretningsorden om udførelsen af sit hverv.
Referater af bestyrelsesmøder skal underskrives af samtlige tilstedeværende bestyrelsesmedlemmer.
DIREKTION
[Direktionen skal varetage den daglige ledelse af selskabet. Direktionens arbejde, herunder beføjelser og procedurer, er omfattet af selskabsloven, herunder navnlig SL §§ 117-118.]
[Direktionens ansvar følger af selskabsloven § 361, hvorefter ledelsesmedlemmer, der under deres hverv forsætligt eller uagtsomt tilføjer selskabet, aktionærer eller tredjemand skade, er erstatningsansvarlige over for den skadelidte. Ledelsesansvaret er personligt, og ledelsesmedlemmet - her direktøren - hæfter ubegrænset. For at kunne tiltrække de rette kompetencer til en professionel bestyrelse og direktion, kan selskabet derfor med fordel tegne en ledelsesansvarsforsikring (en direktør vil sædvanligvis stille krav om, at selskabet i direktørkontrakten forpligter sig til at tegne og opretholde en sædvanlig ledelsesansvarsforsikring).]
Bestyrelsen ansætter 1 direktør til at varetage den daglige ledelse af selskabets virksomhed, idet den til enhver tid værende leder af det lokalplejehjem, som selskabet driver, skal udpeges som direktør. [Dette er påkrævet i henhold til § 5 i lov om lokalplejehjem. Lovgrundlaget, herunder lov om lokalplejehjem, indeholder dog ikke regler om antallet af direktører. Antallet af direktører beror på kommercielle overvejelser.]
Videregivelse af informationer
Bestyrelsen skal, på begæring fra kommunalbestyrelsen i [ejerkommunen / en af ejerkommunerne] stille enhver oplysning om selskabets virksomhed til rådighed for kommunalbestyrelsen, medmindre dette er i strid med ufravigelige bestemmelser i lovgivningen. [Enhver oplysning, der på begæring stilles til rådighed for kommunalbestyrelsen i en aktionær, skal samtidig stilles til rådighed for kommunalbestyrelsen i selskabets øvrige aktionærer.] [Det følger af selskabslovens § 132, at bestyrelsesmedlemmer ikke uberettiget må videregive oplysninger, som de under udøvelsen af deres hverv har fået kendskab til. Tavshedspligten omfatter navnlig forretnings- og driftshemmeligheder, og sådanne oplysninger må ikke videregives til kommunen eller andre. Afgrænsningen af, hvilke øvrige forhold og oplysninger, der er omfattet af tavshedspligten, er i vidt omfang op til selskabet selv, så længe videregivelsen ikke er i strid med selskabets interesser.]
Bestyrelsen er forpligtet til straks at orientere selskabets aktionær[er] om forhold vedrørende selskabets virksomhed, som er af væsentlig økonomisk eller politisk betydning, f.eks. væsentlige ændringer i selskabets strategi eller strategiske beslutninger. [Bestyrelsens oplysningspligt bør bl.a. udformes i sammenhæng med de beslutninger, der i vedtægterne løftes fra bestyrelsen op på generalforsamlingsniveau, jf. pkt. 8.2. Da kommunen skal have mulighed for at gøre sig bekendt med selskabets anliggender, bør adgangen til oplysninger i selskabet være sikret gennem bestemmelser i både vedtægterne og bestyrelsens forretningsorden. Rækkevidden af bestyrelsens oplysningspligt bør tilpasses konkret, idet der f.eks. kan indarbejdes bestemmelse om, at bestyrelsen er forpligtet til at give kommunen halvårlig orientering om selskabets økonomi eller andre nærmere bestemte oplysninger. Det bør overvejes, om også forhold af mindre betydning end de ovenfor anførte skal forelægges kommunen. Bestyrelsens oplysningspligt beskrives i øvrigt også i forretningsordenen for bestyrelsen, idet der hertil henvises til paradigme nr. 5 (forretningsorden). For nærmere vejledning om kommunens rettigheder som ejer henvises til vejledning nr. 3.]
Bestyrelsen kan i særlige tilfælde beslutte at videregive øvrige oplysninger til kommunalbestyrelsen i aktionær[en/erne], såfremt bestyrelsen vurderer, at dette er i selskabets og ejer[en/ne]s interesse.
TEGNINGSREGEL
Selskabet tegnes af enten direktøren og bestyrelsesformanden i forening eller af den samlede bestyrelse. [Selskabets tegningsregel regulerer, hvornår selskabet bliver forpligtet ved aftaler, som indgås på selskabets vegne af selskabets medlemmer af direktion og bestyrelse. Tegningsretten kan i vedtægterne begrænses således, at tegningsretten kun kan udøves af flere medlemmer i forening eller af et eller flere bestemte medlemmer hver for sig eller i forening. Det anbefales ikke, at tegningsreglen lyder på et bestyrelsesmedlems eller en direktørs navn, idet vedtægterne så skal ændres ved vedkommendes fratræden.]
REVISION
Selskabets årsregnskab revideres af én eller to statsautoriserede eller registrerede revisorer valgt af generalforsamlingen for tiden indtil næste ordinære generalforsamling. [Selskabets årsregnskab skal i henhold til § 9, stk. 2, i lov om lokalplejehjem revideres af en statsautoriseret eller registreret revisor.]
Årsregnskabet skal indeholde et særskilt regnskab for selskabets salg af tilkøbsydelser. [Dette er påkrævet i henhold til § 9, stk. 1, i lov om lokalplejehjem.]
REGNSKABSÅR 
Selskabets regnskabsår [løber fra den [dato] til [dato] ] / [er kalenderåret]. Det første regnskabsår løber fra stiftelsen til den [dato]. [Selskabet skal have et regnskabsår på 12 måneder. Selskabets første regnskabsår starter som udgangspunkt på dagen for stiftelsesdokumentets underskrift, og frem til slutdatoen for det almindelige regnskabsår. Det første regnskabsår kan dog strække sig over 18 måneder. Eksempel (hvor selskabet har kalenderåret som regnskabsår: Hvis selskabet stiftes den 1. juli 2026 (eller senere) kan det første regnskabsår gå til enten 31. december 2026 (kort regnskabsår) eller 31. december 2027 (langt regnskabsår). Fordelen ved at stifte med langt regnskabsår er, at man sparer omkostningerne til udarbejdelse af regnskab det første år, og ulempen er, at man forlænger perioden, hvor der ikke kan udloddes udbytte fra selskabet (hvilket først kan ske, når første årsregnskab er aflagt).]
Således vedtaget ved selskabets stiftelse den [dato, måned, år].

